สถาบันวิจัยสังคม จุฬาลงกรณ์มหาวิทยาลัย

สถาบันวิจัยสังคม จุฬาลงกรณ์มหาวิทยาลัย เป็นสถาบันอิสระสังกัดจุฬาลงกรณ์มหาวิทยาลัย ตามพระราชกฤษฎีกาจัดตั้งสถาบัน เมื่อวันที่ 22 เมษายน พ.ศ. 2517 มีชื่อเรียกว่า CUSRI (Chulalongkorn University Social Research Institute) เดิมเป็นหน่วยงานหนึ่งในคณะรัฐศาสตร์ จุฬาลงกรณ์มหาวิทยาลัย มีวัตถุประสงค์หลัก เพื่อดำเนินการวิจัยเพื่อตอบสนองความต้องการของประเทศในการพัฒนา โดยเน้นงานวิจัยทางสังคมศาสตร์เป็นพื้นฐาน ในมิติที่เกี่ยวข้องกับสังคมไทย ให้บริการวิชาการแก่สังคมในด้านต่าง ๆ ที่เกี่ยวข้อง  นอกจากนี้ยังเปิดสอนหลักสูตรปริญญาศิลปศาสตรมหาบัณฑิต (ศศ.ม.) สาขาวิชาพัฒนามนุษย์และสังคม (สหสาขาวิชา) บัณฑิตวิทยาลัย จุฬาลงกรณ์มหาวิทยาลัย

 รายนามผู้อำนวยการ 
ดร.จั๊คส์ อัมโยต์ เป็นผู้ก่อตั้งและผู้อำนวยการคนแรก (พ.ศ. 2514–2517) สถาบันวิจัยสังคม บริหารงานโดยคณะกรรมการบริหาร และคณะผู้บริหารสถาบัน นำโดยผู้อำนวยการสถาบันฯ เน้นการทำงานในลักษณะของการประสานงานและความร่วมมือกับหน่วยงานต่าง ๆ ขององค์กรภาครัฐและเอกชน ในลักษณะของเครือข่ายทางวิชาการ และงานพัฒนาในระดับประเทศ รวมถึงระดับนานาชาติ อีกทั้งให้บริการฐานข้อมูลทางด้านสังคมแก่ผู้สนใจ ตั้งแต่ก่อตั้งมีผู้อำนวยการดังรายนามต่อไปนี้
+ผู้อำนวยการสถาบันวิจัยสังคม จุฬาลงกรณ์มหาวิทยาลัยรายนามผู้อำนวยการวาระการดำรงตำแหน่งดร.จั๊ค อัมโยต์พ.ศ. 2514–2517ศาสตราจารย์ ดร.พัทยา สายหูพ.ศ. 2517–2521รองศาสตราจารย์ ดร.วารินทร์ วงศ์หาญเชาว์พ.ศ. 2521–2529ศาสตราจารย์ กิตติคุณ ดร.อมรา พงศาพิชญ์พ.ศ. 2529–2536 (วาระที่ 1)ศาสตราจารย์ ดร.ไกรยุทธ ธีรตยาคีนันท์พ.ศ. 2536–2540ศาสตราจารย์ กิตติคุณ ดร.อมรา พงศาพิชญ์พ.ศ. 2540–2545 (วาระที่ 2)รองศาสตราจารย์ ดร.สุวัฒนา ธาดานิติพ.ศ. 2546–2550รองศาสตราจารย์ สุริชัย หวันแก้วพ.ศ. 2550–2552ผู้ช่วยศาสตราจารย์ เภสัชกรหญิง ดร.นิยดา เกียรติยิ่งอังศุลีพ.ศ. 2552–2555รองศาสตราจารย์ เภสัชกร ดร.วิทยา กุลสมบูรณ์พ.ศ. 2555–2559รองศาสตราจารย์ ดร.ประภาส ปิ่นตบแต่งพ.ศ. 2559–2563รองศาสตราจารย์ ดร.นฤมล อรุโณทัยพ.ศ. 2563–2566รองศาสตราจารย์ ดร.อุ่นเรือน เล็กน้อยพ.ศ. 2566–ปัจจุบัน
ตำแหน่งวิชาการในขณะที่ได้ดำรงตำแหน่งในขณะนั้น

ปัจจุบันสถาบันวิจัยสังคม จุฬาลงกรณ์มหาวิทยาลัย มุ่งเน้นการดำเนินการวิจัยในลักษณะการวิจัยพื้นฐาน การวิจัยประยุกต์ การวิจัยเชิงปฏิบัติการ และการวิจัยนโยบาย ประกอบด้วยกลุ่มวิจัยย่อย 6 กลุ่ม ได้แก่
 กลุ่มวิจัยความมั่นคงของมนุษย์กับการพัฒนา
 กลุ่มวิจัยชุมชนและสิ่งแวดล้อม
 กลุ่มวิจัยสิทธิและความเป็นธรรมทางสังคม
 กลุ่มวิจัยพลวัตวัฒนธรรมและชาติพันธุ์
 กลุ่มวิจัยสันติภาพและความขัดแย้ง
 กลุ่มวิจัยสังคมสุขภาวะ

 อ้างอิง 
 เว็บไซต์สถาบันวิจัยสังคม

หมวดหมู่:หน่วยงานในจุฬาลงกรณ์มหาวิทยาลัย